"Re itse se fa moithuti a kgona go : akanya ka tiro ya gagwe , a tsaya tsia dikakanyo tsa ba bangwe ; kwala gape a bo a tlhagisa setlhangwa sa bofelo : dirisa mokgwa o o beilweng wa go akanya ka tiro ya gagwe le ya ba bangwe ; tokafatsa nyalelano le tomagano yadikakanyo mo setlhangweng sotlhe;akanya gore a diteng , setaele , tiragatso , di maleba go baamogedi ba tshedimosetso , maitlhomo le maemo a a rileng ; tsweletsa ntlhakemo ya gagwe ka go itshepa go go golang ; siamisa tlhopho ya mafoko , dipopego tsa dipolelo le tsa ditemana , go tlosa diphoso tse di bonagalang le puo e e kgopisang ; bontsha tshisimogo mo ditshwanelong tsa botho , tshedisanong , setsong , dintlheng tsa tikologo le maikutlo ; baakanyetsa kwalo ya setlhangwa sa bofelo ka go buisa gape le go baakanya diphoso ; tlhagisa setlhangwa sa bofelo ntse a tlhokometse setaele se se maleba sa tlhagiso jaaka setlhangwa se se tlhagisitsweng ka bophepa kgotsa phousetara e ntle e e ngokang . "